
R E F E R A T  D E  A P R O B A R E 
privind aprobarea Organigramei şi a Statului de funcţii 
ale Spitalului Municipal Brad

 
	Îmbunătăţirea condiţiilor de acordare a asistenţei medicale la nivelul Spitalului Municipal Brad, respectiv asigurarea unor servicii medicale de calitate în scopul creşterii gradului de satisfacţie a pacienţilor trataţi în cadrul acestui Spital este o necesitate şi o prioritate de care trebuie să ţinem seama.
	În conformitate cu prevederile Ordinului nr. 1.224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1.778/2006 privind aprobarea normativelor de personal, cu modificările și completările ulterioare, prin adresa nr. 12658/06.11.2024, înregistrată la Primăria Municipiului Brad sub nr. 49459/06.11.2024, Spitalul Municipal Brad a solicitat Consiliului Local al Municipiului Brad aprobarea Organigramei și a Statului de funcții și, implicit, abrogarea Hotărârii Consiliului Local nr. 142/2024, întrucât au intervenit o serie de modificări, astfel:
· transformarea postului vacant de asistent medical principal, PL din cadrul Compartimentului Cardiologie de la poziția 45 a Statului de funcții, într-un post de asistent medical, PL la poziția 44 a noului Stat de funcții;
· transformarea postului vacant de asistent medical principal, PL din cadrul Cabinetului Cardiologie de la poziția 291 a Statului de funcții, într-un post de asistent medical debutant, PL la aceeași poziție a noului Stat de funcții;
· transformarea postului vacant de asistent medical principal, PL din cadrul Compartimentului Primire Urgențe de la poziția 179 a Statului de funcții, într-un post de asistent medical principal, studii superioare, la poziția 178 a noului Stat de funcții;
· transformarea postului vacant de îngrijitor din cadrul Secției de Medicină Internă de la poziția 37 a Statului de funcții, într-un post de asistent medical, PL și mutarea acestuia în cadrul Laboratorului de radiologie și imagistică medicală la poziția 207 a noului Stat de funcții; 
· transformarea postului vacant de registrator medical debutant din cadrul Compartimentului de evaluare și statistică medicală, într-un post de referent de specialitate debutant, studii superioare, la poziția 236 a noului Stat de funcții;
· mutarea postului de referent de specialitate, studii superioare din cadrul Compartimentului de evaluare și statistică medicală de la poziția 238 a Statului de Funcții, în cadrul Compartimentului Aprovizionare și Transport, Administrativ la poziția 254 a noului Stat de funcții.
    În contextul celor de mai sus și ținând cont de prevederile legale în vigoare, am inițiat prezentul proiect de hotărâre prin care am propus aprobarea Organigramei şi a Statului de funcţii ale Spitalului Municipal Brad și îl supun spre dezbatere și aprobare plenului Consiliului Local al Municipiului Brad în forma prezentată.
Am propus, de asemenea, ca, la data intrării în vigoare a prezentei hotărâri, să se abroge prevederile Hotărârii Consiliului Local nr. 142/2024.
În susţinerea proiectului de hotărâre invoc prevederile art. 180 alin. (1) lit. d) din Legea nr. 95/2006 privind reforma în domeniul sănătăţii, republicată, cu modificările şi completările ulterioare, ale art. 6 alin. (1) din Ordinul Ministrului Sănătăţii nr. 1224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului Ministrului Sănătăţii publice nr. 1778/2006 privind aprobarea normativelor de personal, ale Ordinului Ministrului Sănătăţii nr. 580/2010 privind aprobarea structurii organizatorice a Spitalului Municipal Brad, ale art. 18 alin. (1) lit. b) din O.U.G. nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, cu modificările şi completările ulterioare, ale art. 15 din Anexa la H.G. nr. 56/2009 pentru aprobarea Normelor metodologice de aplicare a O.U.G. nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, cu modificările şi completările ulterioare, ale Ordinului Ministerului Dezvoltării Regionale, Administraţiei Publice şi Fondurilor Europene nr. 2422/2017 privind aplicarea prevederilor art. III alin. 11 din Ordonanţa de Urgenţă a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, ale H.G. nr.  900/2023 pentru stabilirea salariului de bază minim brut pe ţară garantat în plată, ale Legii – cadru nr. 153/2017 privind salarizarea personalului plătit din fonduri publice, cu modificările și completările ulterioare, ale art. 107 alin. (1) și alin. (2), art. 41 alin. (3) lit. f) din Legea nr. 53/2003 – Codul Muncii, republicată, cu modificările şi completările ulterioare, ale art. 129 alin. (1), alin. (2) lit. a) și alin. (3) lit. c) din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

